CELEX: C2007/247/20
Language: lt
Date: 2007-10-20 00:00:00
Title: Byla C-371/07 2007 m. rugpjūčio 3 d. Vestre Landsret (Danija) pateiktas prašymas priimti prejudicinį sprendimą byloje Danfoss A/S ir AstraZeneca A/S prieš Skatteministeriet

20.10.2007   
            
            
               LT
            
            
               Europos Sąjungos oficialusis leidinys
            
            
               C 247/16
            
         2007 m. rugpjūčio 3 d.Vestre Landsret (Danija) pateiktas prašymas priimti prejudicinį sprendimą byloje Danfoss A/S ir AstraZeneca A/S prieš Skatteministeriet
   
   (Byla C-371/07)
   (2007/C 247/20)
   Proceso kalba: danų
   Prašymą priimti prejudicinį sprendimą pateikęs teismas
   
      Vestre Landsret (Danija)
   
   Šalys pagrindinėje byloje
   
      Ieškovės: Danfoss A/S ir AstraZeneca A/S
   
   
      Atsakovė: Skatteministeriet
   
   Prejudiciniai klausimai
   
               1.
            
            
               Ar Šeštosios PVM direktyvos (1) 17 straipsnio 6 dalies antroji pastraipa yra aiškintina taip, jog valstybės narės turi teisę neleisti atskaityti pridėtinės vertės mokesčio nuo pirkimų, skirtų verslo partnerių ir darbuotojų maitinimui bendrovės valgykloje dėl vykstančių susitikimų, tik jei iki direktyvos įsigaliojimo nacionalinė teisė numatė tokį draudimą taikyti atskaitą ir jei tokią normą praktikoje taikė mokesčių institucijos, nepripažindamos teisės į PVM atskaitą tokių pirkimų atžvilgiu?
            
         
               2.
            
            
               Ar atsakant į 1 klausimą turi reikšmės tai, kad bendrovės valdomos valgyklos nebuvo apmokestinamos PVM pagal nacionalinės teisės normas, galiojusias nagrinėjamoje valstybėje narėje iki 1978 m. įsigaliojant Šeštajai PVM direktyvai, tai, kad nacionalinės atskaitos apribojimo normos nepasikeitė dėl Šeštosios PVM direktyvos įgyvendinimo ir tai, kad ši atskaitą apribojanti norma tapo reikšminga tokios rūšies veiklai tik dėl to, kad bendrovės valdomos valgyklos tapo apmokestinamomis PVM įgyvendinus Šeštąją PVM direktyvą?
            
         
               3.
            
            
               Ar teisės į atskaitą apribojimas yra „išsaugotas“ Šeštosios PVM direktyvos 17 straipsnio 6 dalies antrosios pastraipos prasme, jei nuo Šeštosios PVM direktyvos įgyvendinimo 1978 m. iki 1999 m. dėl pagrindinėje byloje aprašytos administracinės praktikos egzistavo teisė į PVM atskaitą nagrinėjamų išlaidų atžvilgiu?
            
         
               4.
            
            
               Ar Šeštosios PVM direktyvos 6 straipsnio 2 dalies a ir b punktai yra aiškintini taip, jog ši nuostata apima bendrovės neatlygintiną verslo partnerių maitinimą savo pačios valgykloje dėl toje bendrovėje vykstančių susitikimų?
            
         
               5.
            
            
               Ar Šeštosios PVM direktyvos 6 straipsnio 2 dalies a ir b punktai yra aiškintini taip, jog ši nuostata apima bendrovės neatlygintiną darbuotojų maitinimą savo pačios valgykloje dėl toje bendrovėje vykstančių susitikimų?
            
         
      (1)  1977 m. gegužės 17 d. Šeštoji Tarybos direktyva dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1).